## El Teatre Principal de Castelló acull la tradicional representació de ‘Don Juan Tenorio’

*** El grup de Castelló Tragapinyols porta a escena el clàssic de Zorrilla el divendres 13 de desembre, a les 19:30 hores
* Les entrades, amb un preu entre 8 i 14 euros, es poden adquirir en taquilla i en la web de l’IVC**

El Teatre Principal de Castelló, espai gestionat per l’Institut Valencià de Cultura, acull el divendres 13 de desembre, a les 19:30 hores, la representació de *Don Juan Tenorio*.

L’obra, que tradicionalment es representa a Castelló de la Plana amb motiu del Dia de Tots Sants, va ser una de les afectades per la suspensió de la programació cultural en senyal de dol pels tràgics efectes de la riuada.

La companyia de teatre de Castelló Tragapinyols, amb la col·laboració dels grups Taronger, Espiral, L’Armelar i Entre Bastidores, porta a escena este clàssic de José Zorrilla.

Rafa Lloret Teruel va rebre l’encàrrec, l’any 2006, d’adaptar *Don Juan Tenorio* amb grups teatrals de Castelló. Des de llavors, l’obra es va representar en el Principal i, després de diversos anys d’absència, va tornar a escena en 2023.

En l’actualitat, un total de 30 persones, entre actors i tècnics, liderats per Rafa Lloret Porcar, fill de Rafa Lloret Terol, formen part de l’equip que dona forma a este clàssic drama romàntic protagonitzat per Don Juan i Doña Inés.

Les entrades per a esta representació tenen un preu de 8 i 14 euros. Poden adquirir-se en taquilles i en la [web de l’IVC](https://ivc.gva.es/es/escena/programacion-escena/don-juan-tenorio).

Fecha: 12/12/2024